хумористични анекдоти за Неделя
Един американски бизнесмен отишъл при папата и му казал:
- Ваше Светейшество, аз съм крупен производител на чипс. Готов съм да Ви платя един милион долара, ако ми направите реклама.
Светият отец не могъл да повярва на ушите си:
- МОЛЯ?! РЕКЛАМА ли казахте?!
Предприемачът кимнал:
- Ами, да... Искам тази неделя, на площад "Свети Петър", вместо:
"Хлябът наш насъщний дай ни го и днес", да кажете:
"ЧИПСЪТ наш насъщний дай ни го и днес!"
Папата побеснял:
- Анатема! Веднага се махайте оттук!
Американецът се засмял:
- Добре, де! Прав сте! Парите са малко! Дадено! Ще Ви дам не един, а десет милиона долара!
Главата на римокатолическата църква изревал:
- Охрана! Изхвърлете този нахалник!
Производителят на чипс кимнал:
- Респект! Умеете да се пазарите, признавам Ви го! Е, хубаво! Последна оферта - двайсет милиона долара!
В това време, нахлула охраната и го изхвърлила най-безцеремонно навън!
Докато се търкалял по стълбите, бизнесменът цъкал с език:
- Чудна работа... Колко ли са му платили за реклама - хлебарите?...